Document ID: 32007R0943

A BIZOTTSÁG 943/2007/EK RENDELETE
(2007. augusztus 8.)
a termelőknek fizetendő minimumár megállapításáról az aszalt szilva esetében, valamint az aszalt szilvára vonatkozó termelési támogatás összegének meghatározásáról, a 2007/2008-as értékesítési kampányra vonatkozóan
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendeletre (1) és különösen annak 6c. cikke (3) bekezdésére és 6d. cikke (7) bekezdésére,
mivel:
(1)
a feldolgozott gyümölcs- és zöldségtermékek támogatási rendszere tekintetében a 2201/96/EK tanácsi rendelet részletes alkalmazási szabályainak megállapításáról szóló, 2003. augusztus 29-i 1535/2003/EK bizottsági rendelet (2) 3. cikke (1) bekezdésének d) pontja tartalmazza az aszalt szilva kereskedelmi kampányainak időpontjait.
(2)
Azokat a termékeket, amelyekre vonatkozóan megállapításra került a minimumár és a támogatás, az aszalt szilvával kapcsolatos támogatási intézkedések tekintetében a 2201/96/EK tanácsi rendelet alkalmazására vonatkozó részletes szabályok megállapításáról szóló, 1999. március 3-i 464/1999/EK bizottsági rendelet (3) 3. cikkében határozták meg, a tulajdonságok pedig, amelyeknek ezek a termékek meg kell, hogy feleljenek, az említett rendelet 2. cikkében szerepelnek.
(3)
Következésképpen javasolt az aszalt szilva minimumárának és az aszalt szilva termelési támogatásának megállapítása a 2007/2008-as kampányra vonatkozóan, a 2201/96/EK rendelet 6c. és 6d. cikkében meghatározott kritériumoknak megfelelően.
(4)
Az e rendeletben előírt rendelkezések összhangban vannak a feldolgozottzöldség- és feldolgozottgyümölcs-termékek irányítóbizottságának véleményével,
ELFOGADTA EZT A RENDELETET:
1. cikk
A 2007/2008-as értékesítési kampányra vonatkozóan, a 2201/96/EK rendelet 6b. cikke (2) bekezdésében meghatározott nettó termelői minimumár, „prune d’Ente” szilvafajtából készített aszalt szilva esetében 1 935,23 EUR/tonna.
A 2007/2008-as értékesítési kampányra vonatkozóan, a 2201/96/EK rendelet 6b. cikke (1) bekezdése értelmében, az aszalt szilva estében meghatározott termelési támogatás összege nettó 681,79 EUR/tonna.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. augusztus 8-án.

Labels: 2
3
17
19